The Sims 4
The Sims 4 je računarska videoigra iz 2014. godine, u čijom razvoju su učestovale kompanije EA Maxis i The Sims Studio, te je izdana od strane kompanije Electronic Arts. The Sims 4 je prvobitno najavljen 6. maja 2013. godine, te je izdat 2. septembra 2014. godine u Sjevernoj Americi za operativni sistem Microsoft Windows. Verzija koja bi radila na računarima koji koriste Mac operativni sistem nije potvrđena. Trenutno nema planova za izdavanje igre na konzolama. The Sims 4 je prva PC igra koja je došla na vrh lista prodaje u dvije godine te je uspjela prodati 408,150 kopija međunarodno u prva četiri dana. Po podacima iz novembra 2014. godine, igra je prodala preko 1,10 miliona kopija međunarodno. Kritičari su općenito dali pohvale igri, iako mnogo manje nego njenim prethodnicima. Igra ima isti koncept kao njen prethodnik, The Sims 3. Igrači kontroliraju svog Sima u raznim aktivnostima i formiraju veze. Igra, kao i ostale iz serije, nema određen cilj; gameplay je nelinearan. Alati "Create-a-Sim" i "Build Mode" su redizajnirani kako bi dozvolili veću raznovrsnost pri pravljenju sadržaja za igru. Emocionalno stanje igra veću ulogu u gameplayu nego u prošlim igrama tako da ima veću ulogu na socijalne interakcije, korisnički interfejs i ličnost nekog sima.